projecte-aina/catalan_government_crawling huggingface dataset:
Activitats especialment dissenyades per a grups escolars que visiten el Parc Natural, ajustades als nivells educatius, als principals interessos (vulcanisme, vegetació, paisatge...) i a la dinàmica de les visites a l'espai protegit amb propostes de treballs previs i posteriors, i dissenyades i executades per Guies del Parc Natural.
Activitats per a tots els nivells escolars dissenyades específicament per als centres docents de la comarca i en les quals es treballa els coneixements, la capacitat i la sensibilització dels habitants per poder compatibilitzar la conservació del territori amb el desenvolupament econòmic.
Oferta de visites guiades temàtiques en anglès al Parc Natural de la Zona Volcànica de la Garrotxa.
Aquestes activitats es centren en dos eixos, el vulcanisme i el turisme, la seva relació amb la població local i la gestió d'un espai natural.
Programa anual d'activitats coorganitzades amb les entitats socioculturals del Parc Natural per conèixer els indrets i valors del Parc Natural.
Programa anual de visites i excursions conduïdes per un expert bon coneixedor de la comarca que us permetran descobrir en una visita d'una hora i mitja o una excursió de 4 hores, els indrets més interessants de la Garrotxa.
El Parc Natural també us ofereix una diversitat d'activitats perquè us deixeu portar per un Guia del Parc Natural, bon coneixedor de la zona que us ensenyarà la comarca.
Si visiteu el Parc Natural no dubteu en reservar l'activitat que més us atregui.
JugaParc és un joc/ruta pels espais més emblemàtics del Parc Natural de la Zona Volcànica a Santa Pau: del nucli antic, al Santuari dels Arcs, la Pedra del Diable i Sant Martí Vell, fins arribar a Santa Pau.
És un joc autoguiat per a tota la família, on l'enginy, la imaginació i la sensibilitat apareixen per viure una aventura inoblidable.
Activitat organitzada pel Parc Natural de la Zona Volcànica de la Garrotxa i l'Ajuntament de Santa Pau.
JugaParc és un joc/ruta pels espais més emblemàtics del Parc Natural de la Zona Volcànica a Olot: del Parc Nou, a la Moixina, la serra del Corb, fins arribar altre cop al Parc Nou.
És un joc autoguiat per a tota la família, on l'enginy, la imaginació i la sensibilitat apareixen per viure una aventura inoblidable.
Inici i reserves: Parc Nou (Casal dels Volcans).
Activitat organitzada pel Parc Natural de la Zona Volcànica de la Garrotxa.
JugaParc és un joc/ruta pels espais més emblemàtics del Parc Natural de la Zona Volcànica a Sant Feliu de Pallerols: del nucli antic seguirem els passos dels herois i lluitadors de les guerres remences, seguint el riu Brugent, fins als peus del castell d'Hostoles tornant pels volcans de Sant Marc i Puig Roig.
Inici i reserves: Oficina de Turisme de Sant Feliu de Pallerols.
Activitat organitzada pel Parc Natural de la Zona Volcànica de la Garrotxa i l'Ajuntament de Sant Feliu de Pallerols.
El Centre de Documentació del Parc és híbrid, una part del seu fons és física i una altra part és virtual.
El Centre de Documentació del Parc recull informació sobre el Parc Natural de la Zona Volcànica de la Garrotxa i la gestió del territori, i també sobre altres espais protegits, geologia, hidrologia, fauna, vegetació, agricultura, educació ambiental, planificació, itineraris, turisme, impacte ambiental, silvicultura, sòls, custòdia del territori, etc.
El tipus de documents que es recullen és ampli —estudis, llibres, revistes, cartells, fullets, DVD, imatges, etc.—, però té preferència la documentació no publicada produïda pel Parc i altres institucions semblants.
Podeu trobar tota aquesta informació:
- A la nostra biblioteca digital, on podeu consultar la informació temàtica —publicada o no— que tenim a text complet sobre el Parc.
- Als catàlegs on entrem els nostres registres, amb més de 9.000 referències de documents dipositats al Parc.
- A la galeria d'imatges, on podeu trobar i descarregar-vos les imatges més representatives del Parc.
- A la secció Publicacions del Parc, on podeu trobar i descarregar-vos les principals publicacions que edita el Parc, i també trobar-ne el preu, la referència, etc.
Recomanem especialment la consulta de la llista bàsica d'estudis del Parc, la cartografia digital, les publicacions periòdiques, el fons documental de la Xarxa de Custòdia del Territori, etc.
JugaParc és un joc/ruta pels espais més emblemàtics del Parc Natural de la Zona Volcànica a Olot: el volcà del Montsacopa i el centre urbà.
És un joc autoguiat per a tota la família, on l'enginy, la imaginació i la sensibilitat apareixen per viure una aventura inoblidable.
Durada: 2h (Possibilitat de realització durant tot el dia).
Inici i reserves: Oficina de Turisme d'Olot.
Activitat organitzada pel Parc Natural de la Zona Volcànica de la Garrotxa i l'Ajuntament d'Olot.
JugaParc és un joc/ruta pels espais més emblemàtics del Parc Natural de la Zona Volcànica a Sant Joan les Fonts: l'espai del Boscarró i Molí Fondo.
És un joc autoguiat per a tota la família, on l'enginy, la imaginació i la sensibilitat apareixen per viure una aventura inoblidable.
Durada: 2h (Possibilitat de realització durant tot el dia).
Inici i reserves: Oficina de Turisme de Sant Joan les Fonts
Activitat organitzada pel Parc Natural de la Zona Volcànica de la Garrotxa i l'Ajuntament de Sant Joan les Fonts.
La Carta Europea de Turisme Sostenible en Espais Naturals Protegits té com a principal objectiu fer compatible la conservació i la millora dels valors naturals amb la creació de noves oportunitats econòmiques mitjançant el desenvolupament d'un turisme sostenible i, per tant, respectuós amb el medi ambient.
Unir conservació i desenvolupament en un mateix territori és sempre un repte que no és possible de vèncer sense la col·laboració decidida i lleial de tots el agents del mateix territori.
El Parc Natural de la Zona Volcànica de la Garrotxa va obtenir la Carta europea per primer cop l'any 2001 i la va renovar el 2006.
L'obtenció de la Carta per part del Parc permet que les empreses turístiques dins de l'àmbit d'aplicació de la Carta puguin també obtenir l'acreditació mitjançant l'establiment d'un acord de col·laboració amb el parc.
Aquest acord conté compromisos mutus entre el parc i l'empresa, la qual presenta a la vegada un programa amb les actuacions que es compromet a dur a terme per a la millora de la sostenibilitat de la seva gestió.
El Parc Natural reconeix l'esforç d'aquestes i les distingeix com a empreses col·laboradores del parc, i al mateix temps avala la seva gestió sostenible i les recomana com a empreses d'excel·lència en aquest camp.
Les empreses reconegudes amb la Carta Europea de Turisme Sostenible a la Garrotxa són:
Els textos i plànols del nou Pla especial de la Zona Volcànica de la Garrotxa van sortir publicats al Diari Oficial de la Generalitat de Catalunya núm. 5735, del dia 15 d'octubre de 2010.
Inclou els termes municipals de Santa Pau, Mieres i Sant Aniol de Finestres
Inclou el terme municipal de Sant Feliu de Pallerols
17854 Sant Jaume de Llierca (GIRONA)
Et portem a explorar i a descobrir els racons més amagats i autèntics.
En Ruta Girona és un servei professional de turisme actiu que organitza excursions i guiatges per la Garrotxa i el seu entorn.
És una activitat que combina l' slow travel i el turisme responsable en la mesura que defuig de la massificació dels espais i de l'estacionalització de l'activitat turística, alhora que permet gaudir del territori d'una manera reposada i sense presses, potenciant l'economia local i les activitats respectuoses amb el medi ambient.
Precisament aquest afany per crear excursions diferents i poc conegudes contribueix al fet que el producte de senderisme que es desenvolupa des de En Ruta Girona convidi el visitant a descobrir la Garrotxa més amagada i allunyada de les masses.
Treballem en grups petits (de 2 a 15 persones) per no comprometre l'espai visitat: el perfil de visitant és una família amb fills que en arribar a la comarca es pregunta què pot anar a veure més enllà de les visites suggerides a les guies o als fulletons turístics.
En Ruta Girona participa del programa d'activitats GPS-Garrotxa de Turisme Garrotxa.
Mas les Comelles és una masia del S.XIV que conserva l'estructura i les dimensions d'una casa pairal, rehabilitada amb un caire actual que li dóna un caràcter acollidor i confortable.
Situada al peu de la serra de Santa Magdalena i del Puigsacalm, envoltada de camps i boscos la seva situació permet gaudir del silenci i d'un paisatge privilegiat.
Mas les Comelles ofereix cinc habitacions dobles amb bany, decorades amb un toc molt personal cadascuna i amb mobiliari restaurat ja existent al mas.
Quant a la restauració, s'ofereix un esmorzar "bufet lliure", i un sopar degustació, amb productes de màxima qualitat, alguns de collita pròpia i d'altres de la Vall o de la comarca sempre que és possible.
Disposa de diferents espais comuns: un saló amb mobiliari còmode i acollidor, un estudi amb accés a un ordinador, una terrassa exterior i una sala cultural amb vídeo-projecció per a tertúlies i celebracions amb servei de bar i cafeteria.
A la part alta i més boscosa s'hi troba la piscina totalment integrada al paisatge.
Actuacions que durà a terme en els propers 3 anys dins del Programa d'actuació de la Carta Europea de Turisme Sostenible:
Per a millorar la seva oferta i la seva connexió amb l'espai natural protegit
Per millorar el seu comportament ambiental
Per donar suport al desenvolupament local i a la conservació del patrimoni
Mas Gircós és una masia pairal restaurada el segle XVIII i rehabilitada l'any 1993 per tal de destinar-la a casa de colònies.
Es tracta d'una empresa dedicada a oferir serveis educatius a escoles, AMPAS i particulars entre els quals destaquen colònies escolars ambientades, temàtiques, treballs de síntesi i diversos tipus d'activitats.
Aquesta empresa també gestiona activitats per turisme familiar i celebracions de casaments.
La seva oferta inclou servei d'allotjament, de menjador i diverses activitats relacionades amb el Parc Natural de la Zona Volcànica, com ara sortides i activitats de geologia, botànica, fauna, sostenibilitat, etc. Disposen de diferents menús en funció del tipus de clients: menús per a centres docents, menús per a turisme familiar i per a casaments.
Disposa d'un aforament per a 160 persones.
Els equipaments interiors disposen d'habitacions, banys, sala d'estar, menjador, etc. i els equipaments exteriors compten amb una piscina, terrenys d'acampada, camp d'aventura, rocòdrom prats per a jocs esportius, zona de pícnic, museu d'eines agrícoles, etc.
Actuacions que durà a terme en els propers 3 anys dins del Programa d'actuació de la Carta Europea de Turisme Sostenible:
Per a millorar la seva oferta i la seva connexió amb l'espai natural protegit
Per millorar el seu comportament ambiental
Per donar suport al desenvolupament local i a la conservació del patrimoni
Casa Prat una antiga casa pairal del segle XIII que va ser habitada durant el segle XVII per una de les famílies més influents i importants de Catalunya, d'aquí en prové el caire senyorial de la casa.
Actualment està reformada i es dedica al turisme rural.
La casa presideix la plaça més important del municipi, el Firal, on històricament es van poder reunir per primer cop a tot Europa els pagesos de remença sense la presència del senyor feudal.
Casa Prat ofereix servei d'allotjament amb una capacitat de fins a 15 persones i disposa de grans sales comuns amb tots els serveis i comoditats perquè l'estada dels clients sigui la més agradable i acollidora possible (llars de foc, sala de jocs, ping-pong, jocs de taula per a petits i grans, jacuzzi, equip de música, gran jardí amb porteries de futbol, hort, bassa, arbres autòctons, arbres fruiters...).
El servei que s'ofereix a Casa Prat és el lloguer de tota la casa i també s'hi pot incloure el servei d'esmorzar.
A més, la casa compta amb cuina, de la qual els clients en poden fer ús.
Actuacions que durà a terme en els propers 3 anys dins del Programa d'actuació de la Carta Europea de Turisme Sostenible:
Per a millorar la seva oferta i la seva connexió amb l'espai natural protegit
Per millorar el seu comportament ambiental
Per donar suport al desenvolupament local i a la conservació del patrimoni
El Càmping La Fageda és una empresa que ofereix una estada en ple Parc Natural de la Zona Volcànica de la Garrotxa.
Els clients s'hi poden allotjar amb tenda, caravana, autocaravana o en bungalous.
El càmping està situat a quatre quilòmetres del nucli urbà d'Olot, molt a prop de les reserves naturals de la Fageda d'en Jordà, del volcà Croscat i del volcà de Santa Margarida.
Aquesta situació privilegiada dóna accés directe a la xarxa de senders del parc natural i a la xarxa Itinerànnia.
Es disposa d'una variada oferta d'equipaments: bar, restaurant, supermercat, piscina, Wi-Fi a tota l'àrea del càmping, zona esportiva i de lleure.
També s'ofereix la possibilitat de visitar la comarca amb globus.
Les instal•lacions del càmping són adaptades a persones amb discapacitat.
Actuacions que durà a terme en els propers tres anys dins del Programa d'actuació de la Carta europea de turisme sostenible
Per millorar l'oferta i la connexió amb l'espai natural protegit:
Per donar suport al desenvolupament local i a la conservació del patrimoni:
EducArt ofereix un programa diferent al d'altres empreses de la Garrotxa perquè se centra més en el patrimoni cultural com a recurs turístic i pedagògic.
Per això les visites guiades que ofereix estan pensades per donar a conèixer els conjunts històrics de la Garrotxa, com ara la vila medieval de Besalú o les nombroses esglésies romàniques de la Vall de Bianya.
Destaca també Olot, una destinació d'una gran riquesa monumental, amb museus, sales d'exposicions i edificis modernistes.
EducArt està format per un equip d'educadors i especialistes preparats per atendre tant escolars com grups particulars i participa en els guiatges dins dels programes Descobreix la Garrotxa, Visc entre volcans i Reunions entre volcans.
• Entitat col·laboradora del Parc Natural de la Zona Volcànica de la Garrotxa
• Guies acreditats pel Parc Natural de la Zona Volcànica de la Garrotxa
Actuacions que durà a terme en els propers tres anys dins del Programa d'actuació de la Carta europea de turisme sostenible:
Per millorar l'oferta i la connexió amb l'espai natural protegit:
• Crear, mantenir i actualitzar la pàgina web d'EducArt, incloent-hi el treball fet al Parc Natural de la Zona Volcànica de la Garrotxa, informació sobre el parc i la Garrotxa i, en particular, els enllaços al Parc Natural de la Zona Volcànica de la Garrotxa, Turisme Garrotxa, Itinerànnia, Alta Garrotxa.
S'hi ha d'incloure també informació sobre com arribar-hi amb transport públic.
• Dissenyar i comercialitzar paquets turístics de senderisme amb Verd Volcànic.
• Implantar una base de dades per gestionar clients i fer avaluacions de l'empresa.
• Facilitar informació al parc sobre incidències detectades en equipaments d'ús públic
• Donar informació i materials informatius a grups escolars i adults per minimitzar l'impacte a l'entorn quan es treballa amb grups i fent visites guiades.
• Utilitzar materials reciclats o reciclables en les activitats.
• Desenvolupar i executar el protocol de bones pràctiques ambientals.
Per donar suport al desenvolupament local i a la conservació del patrimoni:
• Dissenyar i promoure ofertes especials en temporada baixa per mitjà de l'Associació Verd Volcànic.
• Dissenyar activitats implicant els altres actors locals amb la finalitat de donar suport al desenvolupament local.
• Ampliar les activitats dirigides a nous col·lectius locals.
Tosca és un equip pluridisciplinari que treballa en l'elaboració, el desenvolupament i el seguiment de programes d'educació, interpretació, comunicació i informació ambiental, que ofereix els seus serveis a centres educatius, entitats socials, administracions i particulars.
Gestiona els serveis pedagògics i informatius del Parc Natural de la Zona Volcànica de la Garrotxa.
Els educadors de Tosca estan preparats per desvetllar una nova mirada sobre el medi ambient i especialment en l'àmbit territorial del Parc Natural de la Zona Volcànica de la Garrotxa.
Tosca té una experiència acumulada de 16 anys de funcionament i disposa d'un equip pluridisciplinar format per deu persones, en què hi ha geòlegs, pedagogs, educadors ambientals, biòlegs i diplomats en turisme.
Els serveis pedagògics que Tosca ofereix es dissenyen especialment per a cadascun dels centres o clients particulars.
Els serveis informatius es gestionen a través dels quatre centres d'informació del parc natural: Casal dels Volcans, a Olot; Antiga Estació, a Sant Feliu de Pallerols, i Can Serra i Can Passavent, a Santa Pau.
• Guies acreditats pel parc natural
• Entitat col·laboradora del parc natural
• Membre del Consell de Centres de la Societat Catalana d'Educació Ambiental
Actuacions que durà a terme en els propers tres anys dins del Programa d'actuació de la Carta europea de turisme sostenible:
Per millorar l'oferta i la connexió amb l'espai natural protegit:
• Analitzar el pla de formació existent i crear-ne un de nou en què es considerin temes formatius sobre diverses temàtiques d'atenció als visitants.
• Conèixer i avaluar el mecanisme de valoració de l'alumnat.
• Millorar la comunicació amb les àrees de gestió del parc natural.
• Promoure la racionalització i la minimització de l'ús del vehicle.
• Incrementar el nombre de proveïdors i productes locals i de qualitat.
• Presentar la redacció de la Memòria anual de sostenibilitat.
• Implementar la contractació dels serveis pedagògics a partir del web.
• Minimitzar la generació de residus i d'impactes dels grups escolars amb recomanacions per a la visita.
Per donar suport al desenvolupament local i a la conservació del patrimoni:
• Ampliar l'oferta de recursos polivalents per a diferents col·lectius: públic en general, gent gran, persones amb discapacitat.
• Mantenir i potenciar l'oferta pedagògica per a infants i joves de la comarca durant l'estiu.
• Dissenyar recursos per fer itineraris i afavorir la comunicació ambiental amb els visitants.
• Interactuar amb les iniciatives locals preparant les nostres activitats.
Per exemple: cooperatives de productors locals, l'associació Agrovolcània, horts, vivències de gent grans, artesans...
• Dissenyar i desenvolupar activitats en espais propers a les escoles locals per apropar l'escola a l'entorn immediat.
• Augmentar la informació que es facilita sobre els productes locals i la gastronomia tradicional des dels centres d'informació del parc natural i les activitats pedagògiques.
• Donar suport a causes socials, culturals o mediambientals locals a través de diferents projectes.
L'Hotel Restaurant La Perla d'Olot, regentat per la família Coll-Solà, des de 1971, conjuntament amb un equip de persones al seu voltant, ofereix un tracte professional i personalitzat.
Dins les seves instal·lacions disposa d'allotjament, restaurant, sala de reunions, terrasses i jardins.
L'emplaçament de La Perla és ideal per explorar el Parc Natural de la Zona Volcànica de la Garrotxa i també la ciutat d'Olot, en un indret tranquil a l'entrada sud d'Olot, envoltat per un ampli jardí, al costat del Museu dels Volcans.
L'hotel disposa de 26 habitacions amb 43 places; l'aparthotel, de 36 habitacions i 72 places, i el restaurant, de 95 places, tots tres oberts tot l'any.
A més té també una sala de conferències per a 50 persones, Wi-Fi, aparcament, cafeteria i parc infantil.
a Perla ofereix també als seus clients abundant material informatiu de benvinguda i sensibilització que afavoreix la visita de la Garrotxa.
També participa en el programa de visites guiades Descobreix la Garrotxa.
L'empresa així mateix fa una aposta per difondre el folklore local amb algunes habitacions decorades amb temàtiques sobre personatges característics de la faràndula olotina.
• Punt de documentació del Parc Natural de la Zona Volcànica de la Garrotxa
Actuacions que durà a terme en els propers tres anys dins del Programa d'actuació de la Carta europea de turisme sostenible:
Per millorar l'oferta i la connexió amb l'espai natural protegit:
• Formar i informar tot el personal de la connexió de l'hotel amb el Parc Natural de la Zona Volcànica de la Garrotxa elaborant un informe que s'inclourà en el Manual de benvinguda, que s'entrega en el moment de la incorporació a l'empresa.
• Mantenir l'acreditació com a punt d'informació del Parc Natural de la Zona Volcànica de la Garrotxa.
• Mantenir l'acreditació amb la Q de qualitat de l'ICTE.
• Augmentar al màxim possible la quantitat de productes de neteja ecològics o biodegradables 100%.
• Optimitzar la recollida selectiva a les habitacions tipus apartament.
Per donar suport al desenvolupament local i a la conservació del patrimoni:
• Promoure el folklore local tematitzant les habitacions familiars de la planta A amb personatges típics de la ciutat.
• Integrar l'arquitectura de l'hotel amb el parc natural i millorar-ne l'accessibilitat.
• Crear uns itineraris amb sortida des de l'hotel, per visitar el parc natural.
• Ajudar les entitats, les associacions i els grups en l'organització dels seus esdeveniments i també col•laborar en el patrocini d'equips esportius i festes locals.
Fer un registre de les actuacions realitzades.
Situat a la falda del volcà Montsacopa, l'Hostal Sant Bernat és una pensió familiar a prop del centre urbà d'Olot, en un carrer tranquil, que gaudeix de vista panoràmica sobre la ciutat dels volcans.
Fundat l'any 1970, ha anat renovant contínuament les instal·lacions i ha donat prioritat a l'estalvi energètic amb programes de climatització i energia solar, i també amb la supressió de barreres arquitectòniques.
L'Hostal Sant Bernat disposa també d'instal·lacions adaptades a les persones que viatgen en bicicleta, amb aparcament tancat i material de manteniment, i és un excel·lent punt de partida de la xarxa de senders Itinerànnia i del GR-83.
També participa en el programa Descobreix la Garrotxa.
Té una capacitat de 37 habitacions, amb 67 places, i està equipat amb Wi-Fi, bar restaurant en règim de mitja pensió (esmorzar amb productes locals i sopar) i jardí.
Adreces electròniques: [EMAIL], [EMAIL]
Actuacions que durà a terme en els propers tres anys dins del Programa d'actuació de la Carta europea de turisme sostenible:
• Mantenir l'acreditació de punt d'informació del Parc Natural de la Zona Volcànica de la Garrotxa.
• Continuar participant en les activitats organitzades en l'àmbit comarcal per conèixer i tractar de captar noves tipologies de clients i crear paquets turístics.
• Habilitar un espai amb informació sobre la zona i augmentar el nombre de publicacions referents al Parc Natural de la Zona Volcànica de la Garrotxa i, en general, del territori i de la comarca, sobre els seus valors naturals i culturals, possibilitats de gaudi, etc.
• Redactar la Memòria de sostenibilitat seguint les directrius del Codi de gestió sostenible de l'empresa de la Garrotxa i el Collsacabra.
• Minimitzar els residus d'olis utilitzats que es generen fent-ne sabó.
• Aprofitar l'aigua de la pluja per netejar les bicicletes i per regar.
• Substituir els productes de neteja per productes biodegradables.
• Continuar participant i donant suport al programa Descobreix la Garrotxa.
• Augmentar el nombre i el tipus de productes locals oferts a l'establiment.
• Promoure rutes a peu o en bicicleta des de l'hostal.